钦定古今图书集成/明伦汇编/氏族典/第313卷 > 《郑樵通志》 > 以字为氏〈楚人字〉
## 钦定古今图书集成/明伦汇编/氏族典/第313卷 > 《郑樵通志》 > 以字为氏〈楚人字〉

成氏，楚若敖之后，以字为氏。僖二十六年，成得臣、斗
宜申帅师灭夔。文五年，成大心率师灭六。十二年，令
尹大孙伯卒，成嘉为令尹。昭十二年，或谮成虎于楚
子，成虎知之而不能行。楚子谓成虎，若敖之馀也，遂
杀之。又有郕国之后，亦去邑为成。又周成肃公、成桓
公，未知其以字以邑与？后汉成琎，魏有成济、成倅。